CELEX: 32021D0661
Language: lv
Date: 2021-04-20 00:00:00
Title: Politikas un drošības komitejas Lēmums (KĀDP) 2021/661 (2021. gada 20. aprīlis), ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un ar ko atceļ Lēmumu (KĀDP) 2021/87 (ATALANTA/3/2021)

23.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 140/12
               
            
         POLITIKAS UN DROŠĪBAS KOMITEJAS LĒMUMS (KĀDP) 2021/661
         (2021. gada 20. aprīlis),
         ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un ar ko atceļ Lēmumu (KĀDP) 2021/87 (ATALANTA/3/2021)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas (1) un atturēt no šādiem nodarījumiem un jo īpaši tās 6. panta 1. punktu,
         tā kā:
         
                     (1)
                  
                  
                     Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt lēmumus par ES operācijas komandiera Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES operācijas komandieris”) iecelšanu.
                  
               
                     (2)
                  
                  
                     PDK 2021. gada 26. janvārī pieņēma Lēmumu (KĀDP) 2021/87 (2), ar ko kontradmirālis Eugenio DÍAZ DEL RÍO no 2021. gada 19. februāra tika iecelts par ES operācijas komandieri.
                  
               
                     (3)
                  
                  
                     Spānijas militārās iestādes ir ierosinājušas, ka kontradmirāli Eugenio DÍAZ DEL RÍO ES operācijas komandiera amatā nomaina viceadmirālis José M. NÚŇEZ TORRENTE.
                  
               
                     (4)
                  
                  
                     ES Militārā komiteja 2021. gada 25. martā atbalstīja viceadmirāļa José M. NÚŇEZ TORRENTE kandidatūru ES operācijas komandiera amatam no 2021. gada 21. aprīļa.
                  
               
                     (5)
                  
                  
                     Tādēļ Lēmums (KĀDP) 2021/87 būtu jāatceļ.
                  
               
                     (6)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo viceadmirāli José M. NÚŇEZ TORRENTE no 2021. gada 21. aprīļa ieceļ par ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
         
         
            2. pants
            Ar šo atceļ Lēmumu (KĀDP) 2021/87.
         
         
            3. pants
            Šis lēmums stājas spēkā tā pieņemšanas dienā.
            To piemēro no 2021. gada 21. aprīļa.
         
         
            Briselē , 2021. gada 20. aprīlī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 301, 12.11.2008., 33. lpp.
         
         
            (2)  Politikas un drošības komitejas Lēmums (KĀDP) 2021/87 (2021. gada 26. janvāris), ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un ar ko atceļ Lēmumu (KĀDP) 2019/1613 (ATALANTA/1/2021) (OV L 30, 28.1.2021., 4. lpp.).